Návrh komuniké

	Vláda SR dňa ...........prerokovala a vzala na vedomie návrh Národnej správy SR spracovanej v zmysle Spoločného dohovoru o bezpečnosti nakladania s vyhoretým palivom a o bezpečnosti nakladania s rádioaktívnym odpadom („spoločný dohovor“).

	Spoločný dohovor (anglický názov: Joint Convention on the Safety of Spent Fuel Management and on the Safety of Radioactive Waste Management) je medzinárodnoprávne záväzným dokumentom v oblasti jadrovej bezpečnosti. Bol vypracovaný s cieľom vytvoriť zásady organizačných, technických a legislatívnych požiadaviek na zabezpečenie vysokej úrovne bezpečnosti pri nakladaní s vyhoretým jadrovým palivom a rádioaktívnym odpadom na celom svete. Ďalšou základnou charakteristikou je kontrolný mechanizmus plnenia spoločného dohovoru zakladajúci sa na tzv. posudzovacích zasadaniach, na ktorých sa hodnotia národné správy zmluvných strán. V národnej správe Slovenská republika predkladá správu o opatreniach, ktoré prijala na realizáciu každého zo záväzkov obsiahnutých v Spoločnom dohovore. Národná správa bude posúdená zmluvnými stranami v dňoch 
15. – 26. mája 2006.